स्कूल जन्दे होई गीता सोचा करदी ही जे सारे गै उसी "कोठे उप्पर कां ऐ जां चिडी" आली गल्ल की पुछदे न? उसदी मां, दादी, बुआ ते होर सारे उसी पिछले केइयें दिनें थमां इयै गल्ल पुच्छा करदे हे ते परता देने पर कदें उसी बीबी जां चुम्मी थोंदी ते कदे झूठी निक्खर। फी बल्लें-बल्लें ओ सेही करी गेई जे बीबी आला परता केह्ड़ा ऐ ते दूआ केह्ड़ा? ते हून ओदा परता ‘कां’ गै होंदा चिड़ी नेईं। बशक्क उसी चिड़ी, कां थमां मती प्यारी हो। पर औंगल छूने आली गल्ला च ओ केई बारी धोखा खाई जन्दी ही।